નીતિનભાઈએ ગાંધીજી બનવા માટે ૮૦૦ રૂપિયાની કિંમતનાં બે ધોતિયાં-ખેસ, ૯૦૦ રૂપિયાનાં ચશ્માં, બાપુ કમર પર લટકાવતા એવી ૧૧ ડૉલરની ઘડિયાળ વગેરે ઉપરાંત બાપુ પહેરતા હતા એવાં ચંપલ વસાવી લીધાં છે. કોઈ પણ કાર્યક્રમમાં ગાંધીબાપુ બનવા માટે તેઓ કશો ચાર્જ લેતા નથી; પરંતુ કાર્યક્રમના આયોજકો તેમને મેમેન્ટો, ગિફ્ટ અને સન્માન અચૂક આપે છે. અવારનવાર ગાંધીબાપુ બનવાનું સદ્ભાગ્ય મળ્યું એ કારણે નીતિનભાઈની ડેઇલી લાઇફમાં સાદગી અને સ્વાવલંબનના ગુણો સહજ રીતે પ્રવેશી ગયા છે. ક્યારેક બાપુ તરીકે તેમને જાહેરમાં પ્રવચન આપવાનું કહેવામાં આવે ત્યારે તેઓ ઝાઝું બોલતા નથી. બે-ત્રણ મિનિટમાં પોતાની વાત કહી દે છે. એમાં મુખ્યત્વે એ એક વાત કહે છે કે દુનિયામાં આજે ચાંચિયાગીરી, લાંચિયાગીરી, ચમચાગીરી, દાદાગીરી વગેરેનું ગમે તેટલું જોર હોય છતાં ગાંધીગીરી હંમેશાં સફળ થાય છે અને એ કારણે આત્મસ્ાન્માન ટકી રહે છે.